Dudiljnjak

 Znam da ne znate što je to, pa ću vam odmah reći. To je prostor na kojemu rastu dudovi, a dudovi su voće koje smo jeli nekad umjesto kivija, banana, papaje drugih koje vi, današanja djeca, imate.

 Uf, bljak! Što je to?- pitao se jedan dječak kad je kraj puta vidio popadale crne dudove i činili su mu se ružnim i nepotrebnim. To je nepravedno prema skromnom dudu koji obilno dijeli svoje plodove na sve strane, a za uzvrat ne traži ništa.

 U našem selu bio je jedan takav dudiljnjak. Nekad ga je neki dobri čovjek zasadio jer nije mislio samo na sebe, već ina one koji će doći I proći putem. Bilo je tu bijelih, crnih I ljubičastih plodova, sitnih I krupnih. Počeli bi dozrijevati počtkom ljeta, oni prvi krupni, a posljednji, sitniji, dočekali bi I jesenske dane.

 A tko se tu sve nije častio i slastio?

 Najviše su ih jela djeca, prsti I usne plavili su im se i lijepili. Slađi su bili od bilo kakve slatke žvake ili bonboba I djeca nisu morala piti nikakve vitaminske pilule jer su vitamina dobila dosta.

 Dudova je preostalo I za guske I patke koje su se došle posladiti poslije kupanja u potoku. Nije bilo mrsko niti kokicama I purama kljucnuti. A uživale su slatke plodove još ovce, koze I druga rogata svojta.

 Jedino susjedov pas nije u tome uživao, nego bi s osobitim zadovoljstvom tjerao u bijeg bosonoge dječake. No oni bi lako našli spas popevši se na dud koji bi bio najbliži. Dud je vrlo razgranat I zgodan za penjanje. Po njima su se penjale čak i djevojčice, samo ako ih baka ne spazi. Lišće dudovo hranjivo je za kojekave leptire I gusjenice. I oni se moraju nečime hraniti. U dudiljnjaku smo doživljavali svakakve zgode i nezgode.

 Jednom smo se vraćali iz škole I naišao je čopor seoskih pasa. Svi smo se na brzinu popeli na dudove.

 Odmah zatim naišao je jedan općinski službenik.

 -Što radite tamo gore sada kada nema dudova?

 Mi smo svi šutjeli.

 -Zar vi ne znate kako se uljudno pozdravlja?

 Nitko opet nije ništa rekao. Nije nam bilo moguće pristojno pozdraviti kad smo bili na granama, a gospodin službenik pod dudom. Jedino se mali Miško osokolio I rekao: -Zašto vi to nas pitate, pa valjda to I sami znate!

 A vi se možda pitate zašto ja to uopće pišem.

Eto, zato da ne kažete bljak, fuj, nego ako ikad igdje vidite dud, ili murvu, posladite se. Ako biste imali priliku I posadite je, ona je slatka i zahvalna voćka.

 Marija Drobnjak Posavec